Mélyen tisztelt Barátomnak, hőn szeretett Mesteremnek.

Meleg szeretettel, lelki gyötrelemmel fordulok feléd ismét, Barátom. Sötét gondolatoktól zaklatottan írom e sorokat. Nemzeti függetlenségünkért vívott harcunk bukása ma is égő seb keblemben. Házasságomban sem leltem megnyugvást, az írás jelenti számomra az egyetlen mentsvárat.

Gyötrődésben, mély csalódottságban született *Útravaló verseimmel* című költeményemet igaz tisztelettel küldöm Néked, a Nemzet Költőjének. Soraid mindenkor megnyugvást adnak reményvesztett, megtört szívemnek.

örök barátsággal
Madách Imre

Alsósztregova, 10. dec. 1860

Kedves Költőtárs, szeretett Barátom.

Lírai sóhajod megrendít és gyors válaszra késztet. Noha engem is olykor kételyek gyötörnek, hiszem, hogy nem halott a nemzet, van kinek énekelni. Tehetséged ne hagyd szunnyadni, buzdítsd reményvesztett nemzetünk fiait.

Éltessen a gondviselés kedvező állapotban, s ne engedje sem lantodat elnémulni, sem tolladat kiszáradni.

baráti szeretettel
Arany János

Pest, 16. dec. 1860